Trokdrywer ontvoer, aangerand | Maroela Media
Die bestuurder van 'n vragmotor is Donderdag by die R335-afrit van die N2-snelweg in die omgewing van Gqeberha (Port Elizabeth) deur vier gewapende rowers uit die vragmotor gedwing voordat hy in die bosse aangerand en beroof is.
Kapt. André Beetge, woordvoerder van die polisie, sê vier verdagtes in 'n swart Toyota Corolla het omstreeks 06:00 die vragmotor se baan met dié voertuig versper, voordat drie van die verdagtes die bestuurder (57) van die vragmotor genader het.
Verskeie skote is afgevuur en die koeëls het die vragmotor se deure aan die bestuurder- en passasierskant getref.
Die bestuurder is uit die vragmotor gedwing en in die Toyota Corolla geboender voordat die verdagtes met hom na die bosse in Wells Estate gery het. Hier is die vragmotorbestuurder aangerand en van sy selfoon en kontant beroof voordat die verdagtes op die vlug geslaan het.
Beetge sê die vragmotorbestuurder het oop kopwonde tydens die aanval opgedoen.
Die vragmotor het ten tyde van die voorval groente vervoer. Die vragmotor is net so agtergelaat en niks is uit die vragmotor gebuit nie.
Die polisie ondersoek 'n saak van gewapende rooftog sowel as poging tot moord, ontvoering en aanranding.
Die poliesie ondersoek alles om Niks te laat gebeur nie afgesaagde storie
Gewapende misdadigers wat ook net skiet vir lekkerte en ou hoed wil ons ontwapen pffft! Ek hoop hy neem kennis
Tendens is dat hul die trokdrywer kaap, n bottel drank in sy keel afgooi en die besope man by n polisie stasie aflaai, se hul het hom langs pad gekry, wat hom dan toesluit, teen die tyd wat hy ontwaak en nugter kan vertel wat het gebeur, is hul reeds ver weg.